Input: घृतेनाक्तौ पशूँस्त्रायेथा रेवति यजमाने प्रियं धाऽआविश। उरोरन्तरिक्षात् सजूर्देवेन वातेनास्य हविषस्त्मना यज समस्य तन्वा भव। वर्षो वर्षीयसि यज्ञे यज्ञपतिं धाः स्वाहा देवेभ्यो देवेभ्यः स्वाहा॥११॥

Padapatha: घृतेन।अक्तौ।पशून्।त्रायेथाम्।रेवति।यजमाने।प्रियम्।धाः।आ।विश।उरोः।अन्तरिक्षात्।सजूरिति सऽजूः।देवेन।वातेन।अस्य।हविषः।त्मना।यज।सम्।अस्य।तन्वा᳖।भव।वर्षोऽइति वर्षो।वर्षीयसि।यज्ञे।यज्ञपतिमिति यज्ञऽपतिम्।धाः।स्वाहा।देवेभ्यः।देवेभ्यः।स्वाहा